ועדת הכספים, כנסת 18, פרוטוקול מספר 1220, 2012-12-04 10:30

משה גפני: אני פותח את ישיבת ועדת הכלכלה.

משה גפני: על סדר-היום: שינויים בתקציב לשנת 2012.

משה גפני: פניה מספר 850.

משה גפני: אנחנו ביקשנו פירוט של ההוצאות הללו.

משה גפני: זה גם מעוטף עזה, זה גם אזורי עדיפות.

קריאה: אזורי עדיפות בעיקר.

קריאה: בעד – רוב

קריאה: נמנעים – אין

משה גפני: הפניה אושרה.

משה גפני: פניה מס' 702 – אין נציג.

פניה קירשנבאום: רגע, אני רוצה להבין, מה זה הכספים שעוברים למנהל?

אמנון כהן: הוסבר בדיון הקודם.

משה גפני: פניות מס' 713, 714 – יועץ פיננסי חברת ענבל – אין נציג.

משה גפני: פניה מס' 743 – רשת השידור.

עופר מרגלית: הפניה נועדה להעברת 22 מיליוני שקלים לרשות השידור למימון הפטור מאגרת הגמלאים.

משה גפני: מי בעד אישור הפניה ירים את ידו?

פניה קירשנבאום: לפני שמצביעים אני רוצה לשאול.

פניה קירשנבאום: אני רוצה לדעת מה קורה עם הטלוויזיה המקומית, עם השידורים הקהילתיים.

עופר מרגלית: זה לא רלוונטי לרשות השידור אבל יש פה פניה של משרד התקשורת.

פניה קירשנבאום: שם זה מופיע?

פניה קירשנבאום: בסדר.

משה גפני: מי בעד אישור הפניה ירים את ידו.

משה גפני: בעד – רוב

משה גפני: נמנעים – אין

משה גפני: הפניה התקבלה.

משה גפני: פניות מס' 829, 830 - משרד הקליטה.

אבי כהן: אני ממשרד ראש הממשלה.

אבי כהן: פרויקט של גרעיני משימה עירוניים.

אבי כהן: זה התחיל לפני כשנה וחצי.

אבי כהן: מדובר בהיקף תקציבי של ...

אבי כהן: זה המיליון האחרון לטובת הפרויקט הזה.

משה גפני: מי בעד אישור הפניות ירים את ידו.

משה גפני: בעד – רוב

משה גפני: נמנעים – אין

משה גפני: הפניות אושרו.

משה גפני: פניות מס' 846, 847 - המגזר הערבי.

יגאל יוסף: אני ממשרד התמ"ת.

יגאל יוסף: 70 מיליון שקל לטובת קידום התעסוקה במגזר המיעוטים.

משה גפני: אני בעד מגזר המיעוטים.

משה גפני: מי בעד הפניה?

משה גפני: בעד – רוב

משה גפני: נמנעים – אין

משה גפני: הפניה אושרה.

משה גפני: זה כבר היה בפעם הקודמת רק לא היה מי שיסביר.

משה גפני: פניה מספר 857 – ממשל זמין.

אפרת תבור: פניה זו נועדה להגדיל תקציב ממשל זמין ב-1.2 מיליון שקלים בהרשאה להתחייב ולהגדיל תקציב מרכב"ה ב-2.9 מיליון.

משה גפני: מי בעד אישור הפניות ירים את ידו?

משה גפני: בעד – רוב

משה גפני: נמנעים – אין

משה גפני: הפניות אושרו.

פניה קירשנבאום: זה הפך להיות כמו תקציב משרד הביטחון.

פניה קירשנבאום: זה איזה חור שכל הזמן אתה מעביר כסף ואתה אף פעם לא יודע כמה ולמה.

פניה קירשנבאום: זה לא יאומן.

משה גפני: כמה עוד צריך להגיע?

אפרת תבור: זהו.

משה גפני: היא אומרת שלא מגיע יותר.

פניה קירשנבאום: אנחנו רושמים את זה לפרוטוקול

אמנון כהן: זהו לשנה הזאת.

משה גפני: אני מצטרף למה שאומרת חברת הכנסת קירשנבוים.

משה גפני: הפניה הבאה שתבוא, אם אנחנו נהיה פה בעזרת השם, אתם תצטרכו להסביר באופן יסודי.

משה גפני: יהיה על זה דיון מיוחד, לא נאשר בלי זה.

משה גפני: להגיד מה נעשה עד היום?

משה גפני: מה אתם הולכים לעשות הלאה?

משה גפני: זאת באמת חבית ללא תחתית.

משה גפני: זה בלתי מתקבל על הדעת.

משה גפני: פניה מס' 878 – משרד התקשורת.

עופר מרגלית: הפניה נועדה לביצוע שינויים פנימיים במשרד התקשורת, תקצוב של 3 עובדים חדשים לאגף הכלכלה, להטמעת השוק הסיטונאי ותקצוב שידורים קהילתיים.

פניה קירשנבאום: כמה?

עופר מרגלית: את החלק של משרד האוצר, החלק השני.

עופר מרגלית: משרד תקשורת שם חצי ומשרד התקשורת משלים את החצי השני.

משה גפני: מי בעד אישור הפניה ירים את ידו?

משה גפני: הפניה אושרה.

משה גפני: פניות 879 עד 881 – מתמחה ללשכה המשפטית למשרד התיירות.

עופר מרגלית: יש פה העברה של 30 מיליון שקלים לתקציב השיווק של משרד התיירות, העברה של 900,000 שקלים ממשרד רוה"מ למשרד התיירות לתמיכה בחממות תיירות, תקצוב של 5 משרות צוערים במשרד התיירות, תקצוב משרד בין-מיעוטים והמשך תקצוב מתמחה ליועץ המשפטי של המשרד.

משה גפני: מי בעד אישור הפניות ירים את ידו?

משה גפני: בעד – רוב

משה גפני: נמנעים – אין

משה גפני: הפניות אושרו.

משה גפני: פניה מס' 882 – משרד התיירות, שיקום אגן ים המלח.

עופר מרגלית: הפניה נועדה להעברת 25 מיליוני שקלים בהרשאה להתחייב בהתאם להחלטת הממשלה לפיתוח ולשיקום ים המלח.

משה גפני: מי בעד אישור הפניה?

משה גפני: בעד – רוב

משה גפני: נמנעים – אין

משה גפני: הפניה אושרה.

משה גפני: פניה מס' 883 – משרדר התחבורה

מורן מזור: אני מאגף התקציבים.

מורן מזור: פניה זאת מיועדת לביצוע שינויים פנימיים בתקציב השוטף של משרד התחבורה.

מורן מזור: בין היתר, מדובר בהמרה של שעות העסקת סטודנט לשעת נוספות והגדלת ההכנסות מקצ"א ורספ"ן, בהתאם לבקשה של משרד התחבורה.

משה גפני: מי בעד אישור הפניות?

משה גפני: בעד – רוב

משה גפני: נמנעים – אין

משה גפני: הפניות אושרו.

משה גפני: פניה מס' 884 - משרד התחבורה.

מורן מזור: הפניה מיועדת לביצוע שינויים בתקציב פיתוח התחבורה בהתאם לקצב הביצוע בשנת 2012 והתאמת התקציב לביצוע בפועל.

משה גפני: מי בעד אישור הפניות?

משה גפני: בעד – רוב

משה גפני: נמנעים – אין

משה גפני: הפניות אושרו.

משה גפני: פניות 885-886.

אפרת תבור: פניה זאת נועדה לתקצב סך של קרוב ל-52 מיליון שקלים בהרשאה להתחייב שעיקרם: 40 מיליון שקלים עבור יציאה למכרז במהלך ביקורת תמיכות מרכזיות, שזה בהתאם לחוק.

אפרת תבור: החשכ"ל צריך לעשות ביקורות בגופים נתמכים.

פניה קירשנבאום: תמיכות במה?

אפרת תבור: זאת ביקורת על הגופים הנתמכים ועל פי החוק זה חצי אחוז מסכום התמיכות.

אפרת תבור: בנוסף, סך של 10 מיליון שקלים עבור הקמת מסלקה פנסיונית.

אפרת תבור: זה הכול בהרשאה להתחייב ולא במזומנים.

עתניאל שנלר: זאת הרשאה להתחייב לשנת התקציב הבאה?

אפרת תבור: כן.

אפרת תבור: אתה לא יכול לצאת למכרז אם אין לך תקציב משוריין.

פניה קירשנבאום: זה הולך למשרד המבקר?

פניה קירשנבאום: לרשם העמותות?

אפרת תבור: 40 מיליון שקלים זה בעצם החשב הכללי.

אפרת תבור: הם עושים את הביקורות על העמותות ועל כל הגופים הנתמכים.

פניה קירשנבאום: זה לא היה קיים עד היום?

אפרת תבור: זה היה קיים.

אפרת תבור: יש חוק שאומר שחצי אחוז מסך התמיכות צריך ללכת לביקורת על התמיכות.

עתניאל שנלר: איך אתם יודעים מה יהיו התמיכות, שמזה אתם צריכים לגזור חצי אחוז?

משה גפני: החשבת היתה אמורה לבוא לוועדה.

עתניאל שנלר: יש שיערוך כמה יהיו התמיכות?

אפרת תבור: כן.

אפרת תבור: כשאתה יוצא למכרז אתה הולך לפי אמדנים.

אפרת תבור: אתה יודע פחות או יותר בכמה תמכת.

משה גפני: אני מבקש יותר פרטים.

פניה קירשנבאום: זה לא שירות שנמצא אצלכם בילט אין במשרד?

פניה קירשנבאום: אתם שוכרים את השירות של הביקורת הזאת?

משה גפני: הפניה הגיעה היום, אני רוצה יותר פרטים.

משה גפני: פניה מס' 887.

קריאה: סליחה, בתוך הפניה הזאת יש גם סכום לתשלום פיצויים - - -

משה גפני: מותר לי ללמוד את הפניה הזאת?

קריאה: יש בזה סכום לתשלום פיצויים לדרום ואין לנו כסף כבר.

קריאה: תשלום פיצויים ישירים לנזקי איבה בדרום וזה חלק מהפניה הזאת ואין לנו כסף לשלם.

משה גפני: אני לא מאשר את זה.

משה גפני: אני פשוט לא מאשר.

משה גפני: משרד האוצר יודע שאני רגיש לנושא הזה של הפיצויים בדרום אז הוא הכניס את שניהם יחד.

משה גפני: אני מבקש לפצל את זה.

משה גפני: זאת פשוט חוצפה, זאת פשוט סחיטה באיומים.

משה גפני: מה קשור הפיצוי לנפגעי פעולות איבה לבין הנושא של ביקורות וכל הנושא של שע"ם.

משה גפני: אני מבקש את זה ולהביא את זה לישיבה הבאה מפוצל.

משה גפני: אני רוצה ללמוד את הפניה הזאת.

גיא הרמתי: הפניה נועדה להתאים את תקציב תשלומי קצבאות במוסד לביטוח לאומי לביצוע בפועל בהתאם לחוק ולהשתתפות האוצר בגבייה בהתאם לסעיף 32 לחוק הביטוח הלאומי.

משה גפני: מי בעד אישור הפניה ירים את ידו?

משה גפני: בעד – רוב

משה גפני: נמנעים – אין

משה גפני: הפניה אושרה.

משה גפני: פניה מס' 888.

מורן מזור: הפניה מיועדת לתקצוב 1.5 מיליארד שקלים למכרזי הביצוע של רכבת העמק ועכו כרמיאל בהתאם להחלטת ממשלה נתיבי ישראל.

מורן מזור: תקצוב תיכנון BRT באר-שבע, תקצוב העתקת תשתיות בתוואי הארכת הרכ"ל בירושלים.

משה גפני: אני מבקש יותר פירוט.

משה גפני: אני לא הולך לאשר כך 1.5 מיליארד.

משה גפני: אני אבקש פירוט מסודר בכתב ולהעביר לחברי הוועדה.

משה גפני: פניות מס' 889-890.

משה גפני: מה זה בכלל שאתם מעבירים פניות ביום שהוועדה מתכנסת?

מעין נשר: הפניה נועדה להעביר סך של 14 מיליון שקלים ו-873,000 שקלים מתקציב משרד החקלאות לסעיף התמיכות של משרד החקלאות.

מעין נשר: תקצוב הסובסידיות לפי חוק הגליל, תמיכה בביטוח נזקי טבע ותמיכה בפעילות הפחתת שימוש בחומרי הדברה.

משה גפני: מי בעד אישור הפניות?

משה גפני: בעד – רוב

משה גפני: נמנעים – אין

משה גפני: הפניות אושרו.

משה גפני: פניה מס' 891 – סל קליטה לעולים.

אופיר להב: מדובר על התאמת תקציב בין ביצוע בפועל לבין צרכים אחרים במשרד.

אופיר להב: רוב התקציב עובר לתכנית של קליטת הבאים מאתיופיה של גל העלייה המתגבר.

משה גפני: מי בעד אישור הפניה?

משה גפני: בעד – רוב

משה גפני: נמנעים – אין

משה גפני: הפניה אושרה.

משה גפני: פניה מס' 892.

אמיר רשף: הפניה נועדה לבצע שינויים בתקציב מנהל תכנון לפי צרכי המשרד.

אמיר רשף: מדובר על 2 מיליון שקלים בהרשאה להתחייב עבור תקצוב קידום תכניות מתאר מקומיות.

אמיר רשף: 1.5 להרשאה להתחייב עבור מחקרים בנושא מוסדות והליכי תכנון.

אמיר רשף: תקצוב של אגף הבניה ב-1 מיליון שקלים בהרשאה להתחייב עבור יועצים לעבודה השוטפת שלו ועוד 400,000 לאגף לעדות לא יהודיות עבור תכנית מתאר לאתרים הקדושים של העדה הדרוזית ו-275,000 לשיפוץ בניין לשכת התכנון של מחוז ירושלים.

משה גפני: מי בעד אישור הפניה?

משה גפני: בעד – רוב

משה גפני: נמנעים – אין

משה גפני: הפניה אושרה.

משה גפני: פניה מס' 893.

אמיר רשף: הפניה נועדה לבצע שינויים בתקציב מנהל מקרקעי ישראל לפי הצרכים של המשרד.

אמיר רשף: מדובר על 6 מיליון שקלים עבור תקציב הפינויים הכלכליים.

משה גפני: מה זה פינוי כלכלי?

אמיר רשף: בדרך-כלל כאשר יש מתקן ביטחוני שמעוניין לעבור.

אמיר רשף: המנהל משתתף בעלויות המעבר כדי שאחר-כך יפתח את זה לטובת האוכלוסייה.

אמיר רשף: 3.2 מיליון עבור תקציב הפיצויים וההפקעות.

אמיר רשף: תקציב הפיתוח – הגדלה של 2.3 מיליון בהוצאה ו-5.6 בהרשאה להתחייב עבור פרויקטים לפיתוח למגורים.

אמיר רשף: 2 מיליון שקלים עבור הגדלת תקציב פסקי הדין.

פניה קירשנבאום: מה זה פיתוח פרויקטים?

אמיר רשף: כדי שהמנהל יוכל לשווק קרקעות הוא נותן הרבה פעמים קדמי מימון לפיתוח התשתיות של השכונה, לחבר את הכביש, לחבר את החשמל ואת הביוב ואז אפשר לשווק ולצאת לדרך.

משה גפני: מי בעד אישור הפניה ירים את ידו?

עתניאל שנלר: זה לא נכלל בשיווק אחר-כך?

אמיר רשף: אנחנו נותנים זה קדם מימון.

עתניאל שנלר: זה קדם מימון, אז זה לא התקציב.

אמיר רשף: קדם מימון צריך לתקצב כי צריך לשלם לחברה לפני שהיא תקבל את הכסף מהאנשים שאחר-כך יקנו את הקרקע.

פניה קירשנבאום: ואיך זה חוזר אליכם אחר-כך?

אמיר רשף: זה חוזר דרך החזרים של הוצאות פיתוח.

אמיר רשף: לכל פרויקט יש הוצאות פיתוח.

עתניאל שנלר: אני לא מבין את ההיגיון הזה בכלל.

אמיר רשף: אם אנחנו לא נותנים את קדמי המימון עכשיו - - -

פניה קירשנבאום: חבר הכנסת שואל האם החזר הוצאות פיתוח הוא יותר נמוך בהשקעה בהקדמה לפיתוח?

פניה קירשנבאום: אם אתה אומר שההחזר הוא יותר נמוך, אז ברור למה צריך לתקצב.

פניה קירשנבאום: אבל אם ההחזר שווה ערך של ההשקעה - - -

אמיר רשף: הבעיה היא בעיה תזרימית.

אמיר רשף: כדי שנוכל לשווק יש פעולות שצריך לבצע טרם השיווק.

פניה קירשנבאום: לא קיבלתם השנה שום החזר פיתוח?

אמיר רשף: מקבלים, זה נכנס לתקציב המנהל אבל זה לא אחד מול השני.

פניה קירשנבאום: אני רוצה להבין.

פניה קירשנבאום: כשאתה נותן מקדמה, המדינה משלמת.

פניה קירשנבאום: כשאתה מקבל החזר זה נכנס לתקציב של המנהל.

פניה קירשנבאום: מה עושים כשזה נכנס לתקציב של המנהל?

אמיר רשף: כל הכסף שהמנהל לא משתמש בו מועבר לקופת המדינה.

משה גפני: רצית לשמוע את זה?

משה גפני: שמעת.

משה גפני: מי בעד אישור הפניה ירים את ידו?

משה גפני: בעד – רוב

משה גפני: נמנעים – אין

משה גפני: הפניה אושרה.

משה גפני: פניה מס' 894 – מנהל מקרקעי ישראל

אמיר רשף: הפניה נועדה לבצע שינויים בתקציב ההכנסות של מנהל מקרקעי ישראל בהתאם לביצוע בפועל.

אמיר רשף: מדובר על שינוי טכני של התאמת התקציב לתקנות שבהם נרשמו הכנסות.

משה גפני: מי בעד אישור הפניה?

משה גפני: בעד – רוב

משה גפני: נמנעים – אין

משה גפני: הפניה אושרה.

משה גפני: פניה מס' 895.

מעין נשר: הפניה נועדה לביצוע שינויים פנימיים בתקציב משרד החקלאות.

משה גפני: כמה כסף?

מעין נשר: זה בתקציב החטיבה להתיישבות, זה נמצא בתוך הסעיף של חקלאות.

משה גפני: מי בעד אישור הפניה ירים את ידו.

משה גפני: בעד – רוב

משה גפני: נמנעים – אין

משה גפני: הפניה אושרה.

משה גפני: פניה מס' 896-897 – ביטחון, קרית הממשלה.

משה גפני: אין נציג.

משה גפני: פניה 898-899.

משה גפני: אין נציג.

משה גפני: פניה מס' 900.

אמיר רשף: הפניה נועדה להוסיף הרשאה להתחייב בסך 1,112 מיליון שקלים בהרשאה להתחייב עבור התחייבות הדיור הממשלתי.

משה גפני: מה זה?

אמיר רשף: אני אסביר.

אמיר רשף: הדיור הממשלתי יוצא לפרויקט של בנין משרדים חדש למשרדי הממשלה שייקרא ג'נרי 2, בירושלים, בקרית הממשלה.

אמיר רשף: כדי שיהיה אפשר לסגור חוזה עם היזם צריך הרשאה להתחייב על כל ההכנסות שיהיו לו ב-25 השנה שהוא יפעיל את הבניין.

אמיר רשף: זה מכרז BOT.

אמיר רשף: הוא מקבל מענק הקמה, מקים את הבניין ולאחר מכן מפעיל את הבניין.

אמיר רשף: אחרי 25 שנה זה חוזר למדינה.

אמיר רשף: זה כדי להבטיח לו את ההכנסות ממשרדי הממשלה שישכנו באותו בניין.

משה גפני: מי בעד אישור הפניה?

משה גפני: בעד – רוב

משה גפני: נמנעים – אין

משה גפני: הפניה אושרה.

משה גפני: פניה מס' 901.

צור אגזאן: אני ממשרד הדתות.

צור אגזאן: פניה זאת נועדה לתקצוב סך של 1,000 אלפי שקלים עבור קשים עם הגולה, בהתאם לסיכום עם המשרדים.

משה גפני: מי בעד הפניה ירים את ידו?

משה גפני: בעד – רוב

משה גפני: נמנעים – אין

משה גפני: הפניה אושרה.

פניה קירשנבאום: אני לא מבינה למה בסעיף הזה לא נכנסים יותר?

פניה קירשנבאום: אני יודעת שיש הרבה פניות להעברה של הקשר עם הקולה.

משה גפני: את צודקת, אני עובד על זה.

פניה קירשנבאום: יש דברים שתקועים בגולה.

פניה קירשנבאום: אני רואה שאתה מעביר מיליון כשיש שם 7 מיליון, שהגורמים שאמורים לבצע פרויקטים תקועים.

פניה קירשנבאום: אני לא מבינה למה אני צריכה להצביע למיליון ולא על 7 מיליון?

משה גפני: את צודקת מאה אחוז.

משה גפני: אני יודע, דיברתי איתם.

אברהם מיכאלי: אבל יש תקציב כזה של פיתוח בתי עלמין בחוץ לארץ?

משה גפני: מה פתאום?

אברהם מיכאלי: אז מה זה פיתוח בתי עלמין?

משה גפני: פיתוח בתי עלמין יורד.

פניה קירשנבאום: תשמע, או שאני שמה רביזיה למיליון עד שיעבירו את הכסף או שאני רוצה לראות מתי עובר הכסף הזה?

משה גפני: אני לוקח את זה על עצמי.

פניה קירשנבאום: אתה דואג לזה?

משה גפני: כן.

משה גפני: כבר קודם טיפלתי בזה.

פניה קירשנבאום: למה מעבירים טיפה?

פניה קירשנבאום: צריך לעשות את העברה ולהעביר את כל הכסף שמונח שם.

משה גפני: נכון.

משה גפני: פניה מס' 902.

מורן מזור: פניה זאת מיועדת לתקצב סך של כ-16 מיליון שקלים במזומן לתקציב הסובסידיה של התחבורה הציבורית בהתאם לקצב הביצוע בפועל.

משה גפני: על מה?

מורן מזור: זה בהתאם לקצב ביצוע.

משה גפני: אבל בפניה כתוב 15 מיליון.

מורן מזור: זה כ-16 מיליון.

משה גפני: מי בעד אישור הפניה?

משה גפני: בעד – רוב

משה גפני: נמנעים – אין

משה גפני: הפניה אושרה.

משה גפני: פניות 903-907 – משרד התשתיות הלאומיות.

מורן מזור: הפניות מיועדות לביצוע שינויים פנימיים בתקציב משרד האנרגיה והעברת תקציב בסך של כ-65 מיליון בכל הפניות, למשרד התחבורה.

פניה קירשנבאום: אתם לוקחים 65 מיליון מהמשרד לאנרגיה ומעבירים אותם לתחבורה?

מורן מזור: לצורך התאמת התקציב לביצוע בהתאם לקצב הביצוע בפועל.

משה גפני: זה פוגע במשרד האנרגיה?

מורן מזור: לא.

משה גפני: איך אנחנו יכולים לדעת?

מורן מזור: זה בתיאום עם משרד האנרגיה.

פניה קירשנבאום: יש פה מישהו ממשרד האנרגיה שיכול לאשר את זה?

מורן מזור: לא.

משה גפני: את רוצה לבדוק את זה?

משה גפני: מי בעד אישור הפניה?

משה גפני: בעד – רוב

משה גפני: נמנעים – אין

משה גפני: הפניה אושרה.

משה גפני: פניה מס' 702.

טובה חלפין: אני תקציבאית של הלשכה המרכזית לסטטיסטיקה.

טובה חלפין: מדובר בסקר הארכת מיומנויות מבוגרים.

טובה חלפין: מדובר בתקציב שמקורו מכמה משרדים.

טובה חלפין: משרד החינוך מעביר עכשיו את חלקו ללמ"ס לביצוע הסקר הזה שנמצא כבר בפועל בשטח.

פניה קירשנבאום: אני רוצה לעשות רביזיה על ההעברה הראשונה שהיתה.

פניה קירשנבאום: רביזיה על סעיף 850.

משה גפני: הם הסבירו בישיבה הקודמת.

פניה קירשנבאום: אבל אני לא הייתי ואני לא יודעת אז אני מבקשת רביזיה על הסעיף הראשון.

פניה קירשנבאום: אני רוצה לדעת.

פניה קירשנבאום: היה בג"צ בשבוע שעבר, הוצא צו על תנאי ל-90 יום על הקריטריונים של דיור בר השגה.

פניה קירשנבאום: זה לא יכול להחליק כך בין הידיים.

פניה קירשנבאום: אני רוצה לקבל פירוט איך זה ניתן דיור בר השגה, המחיר למשתכן.

פניה קירשנבאום: איך מחלקים את זה?

משה גפני: מה שבג"צ יחליט, את זה יעשו.

פניה קירשנבאום: אבל זה עכשיו יוצא.

פניה קירשנבאום: למה למהר עכשיו להוציא לפני שהממשלה נתנה על זה תשובה?

משה גפני: מה שבג"צ יחליט כך המשרד ינהג.

פניה קירשנבאום: לא.

פניה קירשנבאום: אם זה יוצא עכשיו, זה כבר לא יהיה, זה יבוא לפני זה.

משה גפני: את מבקשת רביזיה, אז אני אעשה היום רביזיה, אטיאס מאוד לוחץ עלי.

משה גפני: את מוכנה לחזור שוב?

טובה חלפין: מדובר בסקר הערכת מיומנויות של מבוגרים שמתבצע בלמ"ס במימון של 5 משרדים.

טובה חלפין: משרד החינוך עכשיו מעביר את חלקו.

טובה חלפין: הסקר מתבצע כבר בפועל והוא מעכב פעולות שנדרש לשלם להם היום.

טובה חלפין: זאת העברה בין גגות בין שני משרדים, ממשרד החינוך ללשכה המרכזית לסטטיסטיקה.

משה גפני: מי בעד אישור הפניות ירים את ידו?

משה גפני: בעד – רוב

משה גפני: נמנעים – 1 אני נמנע.

משה גפני: הפניה אושרה.

משה גפני: הודעה מספר 43008 של המרכז למיפוי ישראל:

אמיר רשף: הבקשה נועדה להעברת עודפי תקציב משנת 2011 לשימוש בשנת 2012.

משה גפני: מי בעד אישור ההודעה ירים את ידו?

משה גפני: בעד – רוב

משה גפני: נמנעים – אין

משה גפני: ההודעה אושרה.

משה גפני: הודעה 46003 - חוק חיילים משוחררים, גם הודעה.

מעין נשר: הבקשה נועדה להעביר סכום של 55,734,000 מסעיף 46 חוק חיילים משוחררים כעודפים משנת 2011 לשנת 2012.

משה גפני: מי בעד אישור ההודעה של חוק חיילים משוחררים?

משה גפני: בעד – רוב

משה גפני: נמנעים – אין

משה גפני: ההודעה אושרה.

משה גפני: פניה, את עומדת על רביזיה?

פניה קירשנבאום: כן.

משה גפני: נעשה רביזיה עוד חצי שעה.

עתניאל שנלר: אני חושב ש-40 דקות זה יותר טוב.

עתניאל שנלר: אני פה עד רבע לאחת.

משה גפני: תגיד את העמדה שלך, אטיאס מאוד לוחץ.

פניה קירשנבאום: בטח שהוא לוחץ, אטיאס.

פניה קירשנבאום: הוא הפסיד את הבג"צ ולכן הוא לוחץ.

עתניאל שנלר: זה 300 מיליון שקלים.

משה גפני: זה מעל לחצי מיליארד שקלים.

משה גפני: זה 600 מיליון.

עתניאל שנלר: זה הקריטריונים.

פניה קירשנבאום: זה בדיוק הקריטריונים.

משה גפני: זה כסף גם של עוטף עזה, של הכול.

פניה קירשנבאום: אז שיפרידו את הבקשות.

משה גפני: תצביע בעד הרוויזיה או נגד?

עתניאל שנלר: אני צריך ללמוד את העניין הזה.

משה גפני: אבל זה היה בישיבה הקודמת.

עתניאל שנלר: אבל אני לא הייתי בישיבה הקודמת.

פניה קירשנבאום: זה ממש מחטף.

פניה קירשנבאום: מה שהוא עושה עכשיו זה ממש מחטף.

משה גפני: זה היה פה קודם.

פניה קירשנבאום: זה היה לפני שבוע.

פניה קירשנבאום: הדיון היה ביום שלישי והבג"צ היה ביום רביעי.

פניה קירשנבאום: השר אטיאס ניסה להעביר את זה יום לפני בג"צ כי הוא ידע.

פניה קירשנבאום: ביום חמישי יצאה הפסיקה של הבג"צ והוא מנסה להעביר את זה היום.

עתניאל שנלר: הצעת הפשרה היא כזאת: כל מה שלא נכלל בבג"צ – נאשר.

משה גפני: אי-אפשר, אין דבר כזה.

משה גפני: הייתי מפצל עוד אלף דברים אבל אני לא חושב שזה נכון.

משה גפני: אם הבג"צ יגיד שלא לעשות, אז את החלק הזה לא יעשו.

פניה קירשנבאום: הבג"צ לא אמר לא לעשות.

פניה קירשנבאום: הבג"צ חייב את הממשלה לנמק תוך 90 יום למה שונו הקריטריונים מוועדת טרכטנברג להחלטה של ממ"י.

משה גפני: אני עושה הפסקה חצי שעה.

משה גפני: אני מחדש את הישיבה.

משה גפני: אני מתנצל, הייתי אצל יו"ר הכנסת בדיון על 2 מיליון שקלים שחסרים לניצולי השואה בהשתתפות הרבה מאוד משתתפים.

משה גפני: היתה הפגנה השבוע של ניצולי השואה וסוכם שיעבירו להם את הכסף.

משה גפני: הישיבה היתה צריכה להסתיים ב-12:30 והיא התארכה עד עכשיו.

משה גפני: אני אינני יכול להמשיך עוד.

משה גפני: סיימו את הישיבה ויש התחייבות שישלמו להם את זה.

משה גפני: אני מתנצל בפני החברים.

משה גפני: יש רביזיה של חברת הכנסת פניה קירשנבוים.

דוד רותם: אפשר לבקש לדחות את ההצבעה ליום ראשון?

משה גפני: לא.

משה גפני: מי בעד - - -

עתניאל שנלר: אני רוצה לנמק את דעתי.

משה גפני: רביזיה לא מנמקים.

עתניאל שנלר: אבל צריך להסביר את הרביזיה.

משה גפני: עותני, אנחנו יודעים, אנחנו לא רוצים להתחיל את הדיון הזה.

משה גפני: מדברים על רביזיה.

משה גפני: פאינה הסבירה את עצמה.

משה גפני: השאלה האם אנחנו פותחים את הדיון או לא?

משה גפני: מי בעד הרביזיה, ירים את ידו?

משה גפני: בעד – 3

משה גפני: נמנעים – אין

משה גפני: הרביזיה נדחתה, תודה רבה, הישיבה נעולה.